title: Rozhodnutie Rady 2010/656/SZBP z  29. októbra 2010 , ktorým sa obnovujú obmedzujúce opatrenia voči Pobrežiu Slonoviny

text:
               30.10.2010

               SK

               Úradný vestník Európskej únie

               L 285/28

         ROZHODNUTIE RADY 2010/656/SZBP
   z 29. októbra 2010,
   ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada prijala 13. decembra 2004 spoločnú pozíciu 2004/852/SZBP o obmedzujúcich opatreniach voči Pobrežiu Slonoviny (1) s cieľom vykonať opatrenia, ktoré boli voči Pobrežiu Slonoviny uložené rezolúciou Bezpečnostnej rady Organizácie Spojených národov (ďalej len „rezolúcia BR OSN“) č. 1572 (2004).

               (2)

               Rada prijala 23. januára 2006 spoločnú pozíciu 2006/30/SZBP (2), ktorou sa obnovujú obmedzujúce opatrenia, ktoré boli Pobrežiu Slonoviny uložené na ďalších dvanásť mesiacov a ktorou sa tieto obmedzujúce opatrenia dopĺňajú obmedzujúcimi opatreniami uloženými v bode 6 rezolúcie BR OSN č. 1643 (2005).

               (3)

               Na základe obnovenia obmedzujúcich opatrení uložených voči Pobrežiu Slonoviny rezolúciou BR OSN č. 1842 (2008) Rada prijala 18. novembra 2008 spoločnú pozíciu 2008/873/SZBP (3), ktorou sa ďalej obnovujú obmedzujúce opatrenia uložené voči Pobrežiu Slonoviny s účinnosťou od 1. novembra 2008.

               (4)

               Bezpečnostná rada OSN prijala 15. októbra 2010 rezolúciu BR OSN č. 1946 (2010), ktorou sa opatrenia uložené voči Pobrežiu Slonoviny rezolúciou BR OSN č. 1572 (2004) a v bode 6 rezolúcie BR OSN č. 1643 (2005) obnovujú do 30. apríla 2011 a ktorou sa menia a dopĺňajú obmedzujúce opatrenia týkajúce sa zbraní.

               (5)

               Obmedzujúce opatrenia uložené voči Pobrežiu Slonoviny by sa preto mali obnoviť. Okrem výnimiek týkajúcich sa embarga na zbrane, ustanovených v rezolúcii BR OSN č. 1946 (2010), je potrebné zmeniť a doplniť obmedzujúce opatrenia, aby sa vyňalo iné vybavenie, ktoré samostatne zaradila Únia.

               (6)

               Vykonávajúce opatrenia Únie sú ustanovené v nariadení Rady (ES) č. 174/2005 z 31. januára 2005, ktorým sa ukladajú obmedzenia na poskytovanie pomoci súvisiacej s vojenskými činnosťami Pobrežiu Slonoviny (4), nariadení Rady (ES) č. 560/2005 z 12. apríla 2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (5), a nariadení Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (6),

         PRIJALA TOTO ROZHODNUTIE:
   Článok 1
   1.   Predaj, dodávka, prevod alebo vývoz zbraní a súvisiaceho materiálu akéhokoľvek druhu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre vyššie uvedený tovar, ako aj vybavenia, ktoré by sa mohlo použiť na vnútornú represiu, na Pobrežie Slonoviny štátnymi príslušníkmi členských štátov alebo z území členských štátov alebo s použitím vlajkových plavidiel alebo lietadiel členských štátov sú zakázané bez ohľadu na to, či takéto zbrane, súvisiaci materiál a vybavenie pochádzajú z územia členských štátov.
   2.   Zakazuje sa aj:

               a)

               poskytovať priamo alebo nepriamo technickú pomoc, sprostredkovateľské služby a iné služby akejkoľvek fyzickej alebo právnickej osobe, subjektu alebo orgánu na Pobreží Slonoviny alebo na použitie v tejto krajine v súvislosti s položkami uvedenými v odseku 1 alebo v súvislosti s poskytovaním, výrobou, údržbou a využívaním týchto položiek;

               b)

               poskytovať priamo alebo nepriamo finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu na Pobreží Slonoviny alebo na použitie v tejto krajine v súvislosti s položkami uvedenými v odseku 1, a to najmä granty, pôžičky a poistenie vývozného úveru na akýkoľvek predaj, dodávky, prevod alebo vývoz týchto položiek alebo na poskytnutie súvisiacej technickej pomoci alebo sprostredkovateľských alebo iných služieb.

         Článok 2
   Článok 1 sa nevzťahuje na:

               a)

               dodávky a technickú pomoc výlučne zamerané na podporu operácie Organizácie Spojených národov na Pobreží Slonoviny alebo na využívanie touto operáciou a francúzskymi silami, ktoré ju podporujú;

               b)

               na základe predchádzajúceho schválenia výborom zriadeným bodom 14 rezolúcie BR OSN č. 1572 (2004) (ďalej len „sankčný výbor“) na:

                           i)

                           predaj, dodávky, prevod alebo vývoz nesmrtonosného vojenského zariadenia určeného výhradne na humanitárne alebo ochranné účely vrátane zariadenia určeného na operácie krízového riadenia Únie, OSN, Africkej únie a Hospodárskeho spoločenstva západoafrických štátov (ECOWAS-u);

                           ii)

                           predaj, dodávky, prevod alebo vývoz nesmrtonosného vojenského zariadenia určeného výhradne na to, aby bezpečnostné sily Pobrežia Slonoviny mohli pri udržiavaní verejného poriadku použiť potrebnú a primeranú silu;

                           iii)

                           financovanie alebo poskytovanie finančnej pomoci súvisiace s vybavením uvedeným v bodoch i) a ii);

                           iv)

                           financovanie alebo poskytovanie finančnej pomoci a odbornej prípravy súvisiace s vybavením uvedeným v bodoch i) a ii);

               c)

               predaj, dodávky, prevod alebo vývoz ochranných odevov vrátane ochranných viest a vojenských heliem dočasne vyvážaných na Pobrežie Slonoviny výlučne na osobné využitie personálom Organizácie Spojených národov, personálom Únie alebo jeho členských štátov, zástupcami médií a humanitárnymi a rozvojovými pracovníkmi a sprievodným personálom;

               d)

               predaj alebo dodávky dočasne prevádzané alebo vyvážané na Pobrežie Slonoviny a určené ozbrojeným silám štátu, ktorý v súlade s medzinárodným právom podniká kroky výhradne a priamo na to, aby uľahčil evakuáciu svojich štátnych príslušníkov a tých osôb, ktoré na Pobreží Slonoviny patria pod jeho konzulárnu zodpovednosť, ako bolo vopred oznámené sankčnému výboru;

               e)

               predaj, dodávky, prevod alebo vývoz zbraní a súvisiaceho materiálu a technický výcvik a pomoc určená výhradne na podporu alebo využitie v procese reštrukturalizácie obrany a bezpečnostných síl podľa odseku 3 písm. f) dohody z Linas-Marcoussisu, a to na základe predchádzajúceho schválenia sankčným výborom;

               f)

               predaj, dodávky, prevod alebo vývoz nesmrtonosného vybavenia, ktoré by sa mohlo využívať na vnútornú represiu a ktoré je určené výhradne na to, aby mohli bezpečnostné sily Pobrežia Slonoviny pri udržiavaní verejného poriadku použiť potrebnú a primeranú silu, ako aj na financovanie, poskytovanie finančnej pomoci alebo technickej pomoci súvisiace s takýmto vybavením.

         Článok 3
   V súlade s rezolúciou BR OSN č. 1643 (2005) sa zakazuje priamy aj nepriamy dovoz akýchkoľvek neopracovaných diamantov z Pobrežia Slonoviny do Únie bez ohľadu na to, či pochádzajú, alebo nepochádzajú z Pobrežia Slonoviny.
   Článok 4
   1.   Členské štáty prijmú potrebné opatrenia na zabránenie vstupu na svoje územia, ako aj prechodu cez ne všetkými osobami určenými sankčným výborom, ktoré ohrozujú mierový proces a proces národného zmierenia na Pobreží Slonoviny, najmä tými, ktoré bránia vykonávaniu dohody z Linas-Marcoussisu a dohody Accry III, a akejkoľvek ďalšej osobe, ktorá je na základe relevantných informácií určená ako zodpovedná za závažné porušovanie ľudských práv a medzinárodného humanitárneho práva na Pobreží Slonoviny, akejkoľvek ďalšej osobe, ktorá verejne podnecuje nenávisť a násilie, a akejkoľvek ďalšej osobe, o ktorej sankčný výbor vyhlási, že porušuje opatrenia uložené v bode 7 rezolúcie BR OSN č. 1572 (2004).
   Osoby, na ktoré sa vzťahuje prvý pododsek, sú uvedené v prílohe.
   2.   V odseku 1 sa členským štátom neukladá povinnosť odmietnuť vstup na svoje územie vlastným štátnym príslušníkom.
   3.   Odsek 1 sa neuplatňuje, ak sankčný výbor rozhodne, že:

               a)

               cestovanie je opodstatnené z naliehavých humanitárnych dôvodov vrátane náboženských povinností;

               b)

               výnimkou by sa podporilo dosiahnutie cieľov rezolúcií BR OSN, mier a národné zmierenie na Pobreží Slonoviny a stabilita v regióne.

         4.   Ak v prípadoch podľa odseku 3 členský štát povolí osobám určeným sankčným výborom vstup na svoje územie alebo prechod cez svoje územie, toto povolenie sa obmedzí len na účel, na ktorý bolo udelené, a na osoby, ktorých sa týka.
   Článok 5
   1.   Zmrazia sa všetky finančné prostriedky a hospodárske zdroje vo vlastníctve alebo pod priamou alebo nepriamou kontrolou osôb alebo subjektov určených sankčným výborom podľa článku 4 ods. 1, alebo v držbe subjektov, ktoré vlastnia alebo priamo či nepriamo kontrolujú tieto určené osoby alebo subjekty alebo akákoľvek osoba konajúca v ich mene alebo na ich príkaz, ako určí sankčný výbor.
   Osoby, na ktoré sa vzťahuje prvý pododsek, sú uvedené v prílohe.
   2.   Osobám alebo subjektom uvedeným v odseku 1 ani v ich prospech sa nedajú priamo ani nepriamo k dispozícii žiadne finančné prostriedky, finančné aktíva ani hospodárske zdroje.
   3.   Členské štáty môžu povoliť výnimky z opatrení uvedených v odsekoch 1 a 2 v súvislosti s finančnými prostriedkami a hospodárskymi zdrojmi, ktoré sú:

               a)

               nevyhnutné na základné výdavky vrátane platieb za potraviny, nájomné alebo hypotéku, lieky a lekárske ošetrenie, dane, platby poistného a poplatky za verejné služby;

               b)

               určené výlučne na úhradu primeraných honorárov a náhradu vzniknutých výdavkov súvisiacich s poskytovaním právnych služieb;

               c)

               určené výlučne na úhradu poplatkov alebo nákladov za služby za bežné vedenie alebo správu zmrazených finančných prostriedkov a hospodárskych zdrojov v súlade s vnútroštátnym právom;

               d)

               potrebné na mimoriadne výdavky po oznámení dotknutým členským štátom sankčnému výboru a po schválení sankčným výborom;

               e)

               predmetom súdneho, správneho alebo arbitrážneho záložného práva alebo rozsudku, pričom v tomto prípade sa môžu finančné prostriedky a hospodárske zdroje použiť na uspokojenie pohľadávok zabezpečených týmto záložným právom alebo rozsudkom za predpokladu, že záložné právo alebo rozsudok existoval pred určením dotknutej osoby alebo subjektu sankčným výborom a nie je v prospech osoby ani subjektu uvedeného v tomto článku po tom, ako to dotknutý členský štát oznámi sankčnému výboru.

         Výnimky uvedené v odseku 3 písm. a), b) a c) sa môžu udeliť po tom, ako dotknutý členský štát oznámi sankčnému výboru svoj zámer povoliť prípadný prístup k takýmto finančným prostriedkom a hospodárskym zdrojom a ak sankčný výbor do dvoch pracovných dní od tohto oznámenia neprijme rozhodnutie o zamietnutí.
   4.   Odsek 2 sa nevzťahuje na pripísanie na zmrazené účty:

               a)

               úroku ani iných výnosov z týchto účtov alebo

               b)

               platieb splatných na základe zmlúv, dohôd alebo záväzkov, ktoré sa uzavreli alebo vznikli pred dátumom, ku ktorému sa na tieto účty vzťahujú obmedzujúce opatrenia podľa spoločnej pozície 2004/852/SZBP alebo tohto rozhodnutia,

         za predpokladu, že akýkoľvek takýto úrok, iné výnosy alebo platby naďalej podliehajú odseku 1.
   Článok 6
   Rada vytvorí zoznam v prílohe a vykoná v ňom zmeny a doplnenia v súlade s rozhodnutiami Bezpečnostnej rady Organizácie Spojených národov alebo sankčného výboru.
   Článok 7
   1.   V prípade, že Bezpečnostná rada alebo sankčný výbor určí určitú osobu alebo subjekt, zaradí Rada takúto osobu alebo subjekt do prílohy. Rada oznámi svoje rozhodnutie vrátane dôvodov zaradenia do zoznamu dotknutej osobe alebo subjektu, a to buď priamo, ak je ich adresa známa, alebo prostredníctvom uverejnenia oznámenia, a tak poskytne dotknutej osobe alebo subjektu možnosť predložiť pripomienky.
   2.   Ak sa predložia pripomienky alebo zásadné nové dôkazy, Rada preskúma svoje rozhodnutie a príslušným spôsobom informuje dotknutú osobu alebo subjekt.
   Článok 8
   1.   Príloha obsahuje dôvody zaradenia osôb alebo subjektov do zoznamu, ktoré poskytla Bezpečnostná rada alebo sankčný výbor.
   2.   Príloha tiež obsahuje prípadné dostupné informácie, ktoré poskytla Bezpečnostná rada alebo sankčný výbor a ktoré sú potrebné na identifikáciu dotknutých osôb alebo subjektov. V prípade osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu a funkciu alebo povolanie. V prípade subjektov môžu tieto informácie zahŕňať názvy, dátum a miesto registrácie, registračné číslo a miesto podnikania. Príloha tiež obsahuje dátum určenia Bezpečnostnou radou alebo sankčným výborom.
   Článok 9
   Spoločné pozície 2004/852/SZBP a 2006/30/SZBP sa týmto zrušujú.
   Článok 10
   1.   Toto rozhodnutie nadobúda účinnosť dňom jeho prijatia.
   2.   Preskúma sa, zmení a doplní alebo zruší podľa potreby v súlade s príslušnými rozhodnutiami Bezpečnostnej rady Organizácie Spojených národov.

      V Bruseli 29. októbra 2010

            Za Radu

            predseda

         S. VANACKERE

      (1)  Ú. v. EÚ L 368, 15.12.2004, s. 50.

      (2)  Ú. v. EÚ L 19, 24.1.2006, s. 36.

      (3)  Ú. v. EÚ L 308, 19.11.2008, s. 52.

      (4)  Ú. v. EÚ L 29, 2.2.2005, s. 5.

      (5)  Ú. v. EÚ L 95, 14.4.2005, s. 1.

      (6)  Ú. v. ES L 358, 31.12.2002, s. 28.

      PRÍLOHA

         Zoznam osôb uvedených v článkoch 4 a 5

                  Meno (a prípadné prezývky)

                  Identifikačné informácie (dátum a miesto narodenia), číslo cestovného pasu [(pas)/preukazu totožnosti atď.]

                  Dôvody určenia

                  Dátum určenia zo strany OSN

                  1.

                  BLÉ GOUDÉ, Charles (alias Général; Génie de kpo, Gbapé Zadi)

                  Dátum nar.: 1.1.1972.
                  Štátna príslušnosť: Pobrežie Slonoviny.
                  P.: 04LE66241 République de Côte d’Ivoire, vydaný: 10.11.2005, platný do 9.11.2008.
                  PD.: AE/088 DH 12 République de Côte d’Ivoire, vydaný 20.12.2002, platný do 11.12.2005.
                  P.: 98LC39292, Republika Pobrežia Slonoviny, vydaný 24.11.2000, platný do 23.11.2003.
                  Miesto narodenia: Guibéroua (Gagnoa) alebo Niagbrahio/Guiberoua, alebo Guiberoua.
                  Bydlisko známe v roku 2001: Yopougon Selmer, Bloc P 170; tiež hotel Ivoire.
                  Adresa uvedená v cestovnom doklade č. C2310421, vydanom Švajčiarskom 15.11.2005 a platnom do 31.12.2005: Abidjan, Cocody.

                  Vedúci predstaviteľ COJEP („Mladí patrioti“) opakovane vo svojich verejných vyhláseniach obhajoval násilie proti zariadeniam a personálu Organizácie Spojených národov a proti cudzincom; viedol násilné činy pouličných milícií vrátane bitiek, sexuálneho násilia a nezákonného zabíjania a zúčastňoval sa na nich; zastrašoval Organizáciu Spojených národov, Medzinárodnú pracovnú skupinu (IWG), politickú opozíciu a nezávislú tlač; sabotoval medzinárodné rozhlasové stanice; bránil činnosti IWG, operácii Organizácie Spojených národov na Pobreží Slonoviny (UNOCI), francúzskym ozbrojeným silám a mierovému procesu vymedzenému rezolúciou č. 1643 (2005).

                  7. február 2006

                  2.

                  DJUÉ, Eugène N’goran Kouadio

                  Dátum nar.: 1.1.1966 alebo 20.12.1969.
                  Štátna príslušnosť: Pobrežie Slonoviny.
                  P.: 04 LE 017521, vydaný 10. februára 2005 a platný do 10. februára 2008.

                  Vedúci predstaviteľ Union des Patriotes pour la Libération Totale de la Côte d’Ivoire (UPLTCI). Vo svojich verejných vyhláseniach opakovane obhajoval násilie proti zariadeniam a personálu Organizácie Spojených národov a proti cudzincom; viedol násilné činy pouličných milícií vrátane bitiek, sexuálneho násilia a nezákonného zabíjania a zúčastňoval sa na nich; bránil činnosti IWG, UNOCI, francúzskym ozbrojeným silám a mierovému procesu vymedzenému rezolúciou č. 1643 (2005).

                  7. február 2006

                  3.

                  FOFIE, Martin Kouakou

                  Dátum nar.: 1.1.1968.
                  Štátna príslušnosť: Pobrežie Slonoviny.
                  Miesto narodenia: BOHI, Pobrežie Slonoviny.
                  Číslo preukazu totožnosti Burkiny Faso: 2096927, vydaný 17. marca 2005.
                  Osvedčenie o štátnej príslušnosti Burkiny Faso: CNB N.076 (zo 17. februára 2003).
                  Meno otca: Yao Koffi FOFIE.
                  Meno matky: Ama Krouama KOSSONOU.
                  Číslo preukazu totožnosti Pobrežia Slonoviny: 970860100249, vydaný 5. augusta 1997, platný do 5. augusta 2007.

                  Veliteľ Nových síl v zóne Korhogo. Ozbrojené sily pod jeho vedením vykonávali nábor vojakov v detskom veku, zúčastňovali sa na únosoch, nútili na nútené práce, sexuálne zneužívali ženy, svojvoľne zatýkali a zúčastňovali sa na nezákonnom zabíjaní v rozpore s dohovormi o ľudských právach a s medzinárodným humanitárnym právom, bránil činnosti IWG, UNOCI, francúzskym ozbrojeným silám a mierovému procesu vymedzenému rezolúciou č. 1643 (2005).

                  7. február 2006


title: 2010/406/: Rozhodnutie Rady z  12. júla 2010 o pridelení finančných prostriedkov uvoľnených z projektov v rámci deviateho a predchádzajúcich Európskych rozvojových fondov (ERF) na účely riešenia potrieb najzraniteľnejších skupín obyvateľstva v Sudáne

text:
               22.7.2010

               SK

               Úradný vestník Európskej únie

               L 189/14

         ROZHODNUTIE RADY
   z 12. júla 2010
   o pridelení finančných prostriedkov uvoľnených z projektov v rámci deviateho a predchádzajúcich Európskych rozvojových fondov (ERF) na účely riešenia potrieb najzraniteľnejších skupín obyvateľstva v Sudáne
   (2010/406/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217,
   so zreteľom na návrh Európskej komisie,
   so zreteľom na vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT-ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES (1), a najmä na jej článok 1 ods. 4 a článok 6,
   keďže:

               (1)

               Sudánska vláda sa rozhodla neratifikovať Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (2) a po prvýkrát zmenenú a doplnenú v Luxemburgu 25. júna 2005 (3), a tým stratila prístup k desiatemu Európskemu rozvojovému fondu (ERF) národného indikatívneho programu (NIP) s celkovým objemom prostriedkov 294,9 milliónov EUR, ktorý sa v súčasnosti ponecháva v desiatom ERF.

               (2)

               Súčasná politická situácia v Sudáne, ako aj humanitárna kríza v Darfúre, južnom Sudáne, východnom Sudáne a prechodových oblastiach si vyžaduje výraznú účasť Európskej únie vrátane poskytnutia nevyhnutnej pomoci sudánskemu obyvateľstvu. Nedostatok spôsobený nedostupnosťou desiateho ERF značne zníži schopnosť Únie pomôcť obyvateľstvu a prispieť k stabilizovaniu krajiny, čo by mohlo ovplyvniť širšie územie.

               (3)

               Na preklenutie tohto nedostatku financií, ktorý sa vyskytne, je vhodné použiť finančné prostriedky uvoľnené z deviateho ERF a predchádzajúcich ERF.

               (4)

               Finančné prostriedky by sa mali použiť na uspokojenie potrieb najzraniteľnejších skupín obyvateľstva v Sudáne, najmä v oblastiach postihnutých konfliktom vrátane Darfúru, južného Sudánu, východného Sudánu a prechodových oblastí. Budú pridelené na základe rozhodnutia o financovaní, ktoré má prijať Komisia. Takisto by sa malo zabezpečiť pokrytie nákladov na podporné opatrenia.

               (5)

               Tieto finančné prostriedky by mali byť spravované na základe centralizovaného a spoločného hospodárenia a na účely zjednodušenia podľa vykonávacích ustanovení pre desiaty ERF,

         PRIJALA TOTO ROZHODNUTIE:
   Článok 1
   1.   Finančné prostriedky vo výške 150 miliónov EUR, ktoré už nie sú viazané na projekty v rámci deviateho a predchádzajúcich ERF, sa prideľujú na účely reagovania na potreby najzraniteľnejších skupín obyvateľstva v Sudáne. Na podporné výdavky Komisie sú určené 2 % z tejto sumy.
   2.   Tieto finančné prostriedky sa spravujú na základe centralizovaného a spoločného hospodárenia v súlade s pravidlami a postupmi platnými pre desiaty ERF.
   Článok 2
   Toto rozhodnutie nadobúda účinnosť dňom nasledujúcim po jeho prijatí.

      V Bruseli 12. júla 2010

            Za Radu

            predsedníčka

         S. LARUELLE

      (1)  Ú. v. EÚ L 247, 9.9.2006, s. 32.

      (2)  Ú. v. ES L 317, 15.12.2000, s. 3.

      (3)  Ú. v. EÚ L 209, 11.8.2005, s. 27.


title: Rozhodnutie Rady zo 22. januára 2008 , ktorým sa vymenúvajú členovia vedeckého a technického výboru Euratomu

text:
               26.1.2008

               SK

               Úradný vestník Európskej únie

               C 21/2

      ROZHODNUTIE RADY

   zo 22. januára 2008,
   ktorým sa vymenúvajú členovia vedeckého a technického výboru Euratomu
   (2008/C 21/02)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, najmä na jej článok 134;
   so zreteľom na stanovisko Komisie;
   keďže:

               (1)

               Rada svojím rozhodnutím z 25. novembra 2004 (1) vymenovala členov vedeckého a technického výboru na obdobie od 1. mája 2004 do 30. apríla 2009. Avšak na základe článku 51 ods. 2 (2) Aktu o podmienkach pristúpenia by sa členstvo výboru malo úplne obnoviť. Preto by mali byť vymenovaní noví členovia.

               (2)

               S cieľom umožniť vedeckému a technickému výboru plne využívať širokú škálu odborných znalostí, ktoré sú potrebné pri plnení úloh výboru, výbor môže v súlade so svojimi vnútornými pravidlami vyzvať náhradníkov členov výboru, aby sa zúčastnili na jeho zasadnutiach,

         ROZHODLA TAKTO:
   Jediný článok
   Za členov vedeckého a technického výboru sa týmto vymenúvajú na obdobie od 22. januára 2008 do 22. januára 2013:

               Bertrand BARRE

               Jānis BĒRZIŅŠ

               Sten BJURSTRÖM

               Michel BOURGUIGNON

               Franck BRISCOE

               Michel CHATELIER

               Pavel CHRÁSKA

               Maurizio CUMO

               Panicos DEMETRIADES

               Daniela DIACONU

               Alan DUNCAN

               Sue ION

               Leonidas KAMARINOPOULOS

               Michael KAUFMANN

               Jørgen KJEMS

               Latchezar Krumov KOSTOV

               Zdeněk KŘÍŽ

               Walter KUTSCHERA

               Peter LÍŠKA

               Carlo LOMBARDI

               José María MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O'FLAHERTY

               Enn REALO

               Francesco ROMANELLI

               Juan Antonio RUBIO RODRIGUEZ

               Michael SAILER

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Zoltán SZATMÁRY

               Ioan URSU

               Eugenijus USPURAS

               Theofiel VAN RENTERGEM

               Carlos VARANDAS

               Adrianus H. M.VERKOOIJEN

               Andreas M.VERSTEEGH

               Hans-Josef ZIMMER

               Sándor ZOLETNIK

      V Bruseli 22. januára 2008

            Za Radu

            predseda

         A. BAJUK

      (1)  Ú. v. EÚ C 311, 16.12.2004, s. 3.

      (2)  Ú. v. EÚ L 157, 21.6.2005, s. 203.


title: 2013/553/EÚ: Rozhodnutie Európskeho parlamentu zo 17. apríla 2013 o účtovnej závierke ôsmeho, deviateho a desiateho Európskeho rozvojového fondu za rozpočtový rok 2011

text:
               16.11.2013

               SK

               Úradný vestník Európskej únie

               L 308/159

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke ôsmeho, deviateho a desiateho Európskeho rozvojového fondu za rozpočtový rok 2011
   (2013/553/EÚ)
   EURÓPSKY PARLAMENT,

               —

               so zreteľom na správu Komisie o následných opatreniach k rozhodnutiam o udelení absolutória za rok 2010 [COM(2012) 585] a na pracovné dokumenty útvarov Komisie pripojené k uvedenej správe [SWD(2012) 330 a SWD(2012) 340],

               —

               so zreteľom na finančné výkazy a príjmové a výdavkové účty ôsmeho, deviateho a desiateho Európskeho rozvojového fondu za rozpočtový rok 2011 [COM(2012) 435 – C7-0223/2012],

               —

               so zreteľom na výročnú správu Komisie z 26. apríla 2012 o finančnom hospodárení ôsmeho, deviateho a desiateho Európskeho rozvojového fondu v roku 2011,

               —

               so zreteľom na finančné informácie o Európskom rozvojovom fonde [COM(2012) 386],

               —

               so zreteľom na výročnú správu Dvora audítorov o činnostiach financovaných ôsmym, deviatym a desiatym Európskym rozvojovým fondom za rozpočtový rok 2011 spolu s odpoveďami Komisie (1) a na osobitné správy Dvora audítorov,

               —

               so zreteľom na vyhlásenie o vierohodnosti (2) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2011 v súlade s článkom 287 Zmluvy o fungovaní Európskej únie,

               —

               so zreteľom na odporúčania Rady zo 4. februára 2013 o udelení absolutória Komisii za vykonávanie činností Európskych rozvojových fondov za rozpočtový rok 2011 (05190/2012 – C7-0083/2013, 05191/2012 – C7-0084/2013, 05192/2012 – C7-0085/2013),

               —

               so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, ktorá bola podpísaná 23. júna 2000 v Cotonou (3) a revidovaná 25. júna 2005 v Luxemburgu (4),

               —

               so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu (ďalej len „rozhodnutie o zámorskom pridružení“) (5), zmenené rozhodnutím Rady 2007/249/ES (6),

               —

               so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci druhého finančného protokolu k štvrtému dohovoru AKT – ES (7),

               —

               so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci finančného protokolu dohody o partnerstve podpísanej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi a o rozdelení finančnej pomoci určenej krajinám a zámorským územiam, na ktoré sa vzťahujú ustanovenia štvrtej časti Zmluvy o ES (8),

               —

               so zreteľom na oznámenia Komisie z 21. apríla 2010 s názvom Dane a rozvoj – spolupráca s rozvojovými krajinami na podpore dobrej správy v daňových záležitostiach a z 13. októbra 2011 s názvom Budúci prístup k rozpočtovej podpore EÚ pre tretie krajiny;

               —

               so zreteľom na článok 319 Zmluvy o fungovaní Európskej únie,

               —

               so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (9),

               —

               so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na 9. Európsky rozvojový fond (10),

               —

               so zreteľom na článok 142 nariadenia Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (11),

               —

               so zreteľom na článok 76, článok 77 tretiu zarážku rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre rozvoj (A7-0062/2013),

               1.

               berie na vedomie, že konečná ročná účtovná závierka ôsmeho, deviateho a desiateho Európskeho rozvojového fondu je vykázaná v tabuľke 2 výročnej správy Dvora audítorov;

               2.

               schvaľuje účtovnú závierku ôsmeho, deviateho a desiateho Európskeho rozvojového fondu za rozpočtový rok 2011;

               3.

               poveruje svojho predsedu, aby postúpil toto rozhodnutie Rade, Komisii, Súdnemu dvoru Európskej únie, Dvoru audítorov a Európskej investičnej banke a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 344, 12.11.2012, s. 243.

      (2)  Ú. v. EÚ C 348, 14.11.2012, s. 130.

      (3)  Ú. v. ES L 317, 15.12.2000, s. 3.

      (4)  Ú. v. EÚ L 287, 28.10.2005, s. 4.

      (5)  Ú. v. ES L 314, 30.11.2001, s. 1 a Ú. v. ES L 324, 7.12.2001, s. 1.

      (6)  Ú. v. EÚ L 109, 26.4.2007, s. 33.

      (7)  Ú. v. ES L 156, 29.5.1998, s. 108.

      (8)  Ú. v. ES L 317, 15.12.2000, s. 355.

      (9)  Ú. v. ES L 191, 7.7.1998, s. 53.

      (10)  Ú. v. EÚ L 83, 1.4.2003, s. 1.

      (11)  Ú. v. EÚ L 78, 19.3.2008, s. 1.


title: Rozhodnutie Európskeho parlamentu (EÚ, Euratom) 2016/1603 z 28. apríla 2016 o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2014

text:
               14.9.2016

               SK

               Úradný vestník Európskej únie

               L 246/438

         ROZHODNUTIE EURÓPSKEHO PARLAMENTU (EÚ, EURATOM) 2016/1603
   z 28. apríla 2016
   o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok 2014 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0052/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (4), a najmä na jeho článok 5 ods. 3,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom rozpočtovom nariadení pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6),

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0097/2016),

               1.

               odkladá svoje rozhodnutie o absolutóriu riaditeľovi Európskeho spoločného podniku pre ITER a rozvoj energie jadrovej syntézy za plnenie rozpočtu spoločného podniku za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho spoločného podniku pre ITER a rozvoj energie jadrovej syntézy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 422, 17.12.2015, s. 33.

      (2)  Ú. v. EÚ C 422, 17.12.2015, s. 34.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 90, 30.3.2007, s. 58.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2015/1734 z 18. septembra 2015, ktorým sa stanovuje pozícia, ktorá sa má prijať v mene Európskej únie na 12. valnom zhromaždení Medzivládnej organizácie pre medzinárodnú železničnú prepravu (OTIF), pokiaľ ide o určité zmeny Dohovoru o medzinárodnej železničnej preprave (COTIF) a jeho dodatkov

text:
               29.9.2015

               SK

               Úradný vestník Európskej únie

               L 252/43

         ROZHODNUTIE RADY (EÚ) 2015/1734
   z 18. septembra 2015,
   ktorým sa stanovuje pozícia, ktorá sa má prijať v mene Európskej únie na 12. valnom zhromaždení Medzivládnej organizácie pre medzinárodnú železničnú prepravu (OTIF), pokiaľ ide o určité zmeny Dohovoru o medzinárodnej železničnej preprave (COTIF) a jeho dodatkov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Únia pristúpila k Dohovoru o medzinárodnej železničnej preprave z 9. mája 1980, zmenenému Vilniuským protokolom z 3. júna 1999 (ďalej len „dohovor COTIF“), na základe rozhodnutia Rady 2013/103/EÚ (1).

               (2)

               Všetky členské štáty s výnimkou Cypru a Malty sú zmluvnými stranami dohovoru COTIF a uplatňujú ho.

               (3)

               Očakáva sa, že valné zhromaždenie zriadené v súlade s článkom 13 § 1 písm. a) dohovoru COTIF (ďalej len „valné zhromaždenie“) na svojom 12. zasadnutí, ktoré sa má konať v dňoch 29. až 30. septembra 2015, rozhodne o niektorých zmenách dohovoru COTIF, ako aj jeho dodatkov D (Jednotné právne predpisy o zmluvách o použití vozidiel v medzinárodnej železničnej doprave – CUV), F (Jednotné právne predpisy pre záväzné vyhlasovanie technických noriem a prijímanie jednotných technických predpisov pre železničný materiál určený na medzinárodnú dopravu – APTU) a G (Jednotné právne predpisy pre technické schvaľovanie železničného materiálu používaného v medzinárodnej preprave – ATMF).

               (4)

               Pozícia Únie v súvislosti s určitými otázkami by sa mala prijať podľa článku 218 ods. 9 Zmluvy, pretože rozhodnutia o uvedených zmenách, ktoré má prijať valné zhromaždenie, sú akty s právnymi účinkami a ich predmet pôsobnosti spadá do právomoci Únie.

               (5)

               Ciele zmien dohovoru COTIF sú aktualizovanie úloh Výboru technických odborníkov a odkaz na vymedzenie pojmu „držiteľ“ v súlade s právnymi predpismi Únie a zmeny určitých pravidiel týkajúcich sa financovania, auditu a podávania správ Medzivládnej organizácie pre medzinárodnú železničnú prepravu (OTIF), ako aj určitých menších administratívnych zmien.

               (6)

               Cieľom zmien dodatku D (CUV), ktoré predložil generálny tajomník organizácie OTIF, je objasniť v zmluvách o použití vozidiel v medzinárodnej železničnej doprave úlohu držiteľa a subjektu zodpovedného za údržbu

               (7)

               Cieľom zmien dodatkov F (APTU) a G (ATMF) je objasniť rozsah ich pôsobnosti vypustením odkazu na „iný železničný materiál“.

               (8)

               Zmeny dodatkov D (CUV), F (APTU) a G (ATMF) k dohovoru COTIF ako aj určité zmeny samotného dohovoru COTIF patria do právomoci Únie a sú v súlade s právnymi predpismi a strategickými cieľmi Únie, a preto by ich mala Únia podporiť.

               (9)

               Pozícia Únie na 12. valnom zhromaždení by preto mala byť založená na prílohe k tomuto rozhodnutiu,

         PRIJALA TOTO ROZHODNUTIE:
   Článok 1
   1.   Pozícia, ktorá sa má prijať v menej Európskej únie na 12. valnom zhromaždení v rámci Dohovoru COTIF, musí byť v súlade s prílohou k tomuto rozhodnutiu.
   2.   Menšie zmeny dokumentov uvedených v prílohe k tomuto rozhodnutiu, môžu zástupcovia Únie vo valnom zhromaždení schváliť bez ďalšieho rozhodnutia Rady.
   Článok 2
   Rozhodnutia, ktoré prijme 12. valné zhromaždenie, sa uverejnia v Úradnom vestníku Európskej únie, s uvedením dátumu nadobudnutia ich účinnosti.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. septembra 2015

            Za Radu

            predsedníčka

         C. DIESCHBOURG

      (1)  Rozhodnutie Rady 2013/103/EÚ zo 16. júna 2011 o podpise a uzavretí Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999 (Ú. v. EÚ L 51, 23.2.2013, s. 1).

      PRÍLOHA
      1.   Referenčné dokumenty
      Dokumenty týkajúce sa revízie dohovoru COTIF a jeho dodatkov sú k dispozícii na webovej stránke OTIF:
      http://www.otif.org/en/law/general-assembly/working-documents-concerning-revision-of-cotif.html.
      2.   Pripomienky a pozície k bodom programu

         Bod 1. Voľba predsedu a podpredsedov

      Dokument: žiadny.
      Vykonávanie hlasovacích práv: ČS.
      Koordinovaná pozícia: žiadna.

         Bod 2. Schválenie programu

      Dokumenty: AG 12/2, AG 12/2 Add.1.
      Vykonávanie hlasovacích práv: ČS.
      Koordinovaná pozícia: žiadna.

         Bod 3. Vytvorenie mandátového výboru

      Dokument: žiadny.
      Vykonávanie hlasovacích práv: ČS.
      Koordinovaná pozícia: žiadna.

         Bod 4. Organizácia práce a vymenovanie všetkých výborov považovaných za potrebné

      Dokument: žiadny.
      Vykonávanie hlasovacích práv: ČS.
      Koordinovaná pozícia: žiadna.

         Bod 5. Voľba generálneho tajomníka na obdobie od 1. januára 2016 do 31. decembra 2018

      Dokumenty: AG 12/5, AG 12/5.1, AG 12/5.2.
      Vykonávanie hlasovacích práv: ČS.
      Koordinovaná pozícia: žiadna.
      Obaja kandidáti na daný post pochádzajú z členských štátov EÚ (Rakúsko a Francúzsko).

         Bod 6. Členovia OTIF – všeobecná situácia

      Dokument: AG 12/6.
      Vykonávanie hlasovacích práv: neuplatňuje sa.
      Koordinovaná pozícia: žiadna.

         Bod 7. Rozpočtový rámec

      Dokumenty: AG 12/7.1, AG 12/7.2.
      Vykonávanie hlasovacích práv: ČS.
      Koordinovaná pozícia: žiadna.

         Bod 8. Čiastočná revízia dohovoru COTIF – základný dohovor

      Dokumenty: AG 12/8, AG 12/8 Add. 1, AG 12/8 Add. 2.
      Vykonávanie hlasovacích práv: ČS.
      Koordinovaná pozícia:

                  Zmeny článku 3 (Medzinárodná spolupráca) sa podporia (redakčná zmena s cieľom nahradiť odkaz na „Európske spoločenstvá“ odkazom na „Európsku úniu“).

                  Zmeny článku 12 (Výkon rozsudkov. Príloha) sa podporia, pretože sa nimi mení vymedzenie pojmu „držiteľ“ podľa právnych predpisov EÚ.

                  Zmeny článku 20 (Výbor technických odborníkov) sa podporia, pretože sú potrebné na účely aktualizácie jednotných právnych predpisov APTU a ATMF s cieľom zabezpečiť ich súlad s právnymi predpismi EÚ.

            Iné zmeny: žiadna pozícia EÚ.

         Bod 9. Čiastočná revízia dodatku B (CIM, UR)

      Dokument: AG 12/9.
      Vykonávanie hlasovacích práv: ČS.
      Koordinovaná pozícia: vziať na vedomie správu generálneho tajomníka o pokroku a napredovaní prác na revízii tohto dodatku.

         Bod 10. Čiastočná revízia dodatku D (CUV, UR)

      Dokumenty: AG 12/10, AG 12/10 Add. 1, AG 12/10 Add. 2, AG 12/10 Add. 3.
      Vykonávanie hlasovacích práv: EÚ.
      Koordinovaná pozícia:

                  Zmeny článku 9 a zmeny dôvodovej správy sa podporia súlade s pozíciou EÚ, ktorá sa zastupovala na 25. zasadnutí Revízneho výboru OTIF (1), pretože objasňujú úlohu držiteľa a subjektu zodpovedného za údržbu v súlade s právnymi predpismi EÚ.

                  Pracovná skupina EÚ tvorená zástupcami členských štátov a železničného sektora prerokovala a podporila na svojom zasadnutí 26. novembra 2014 nový článok 1a, ktorý navrhlo Nemecko v dokumente AG 12/10 Add. 3. Podobné ustanovenie existuje aj v CIM (článok 2 – Ustanovenia verejného práva). Podporí sa teda aj tento návrh.

         Bod 11. Čiastočná revízia dodatku F (APTU, UR)

      Dokument: AG 12/11.
      Vykonávanie hlasovacích práv: EÚ.
      Koordinovaná pozícia: Podporí sa zmena článku 3 zameraná na objasnenie rozsahu pôsobnosti vypustením „iného železničného materiálu“ a príslušná úprava dôvodovej správy.

         Bod 12. Revízia dodatku G (ATMF, UR)

      Dokument: AG 12/12.
      Vykonávanie hlasovacích práv: EÚ.
      Koordinovaná pozícia: Podporia sa zmeny článku 1 a 3 zamerané na objasnenie rozsahu pôsobnosti vypustením „iného železničného materiálu“ a príslušná úprava dôvodovej správy.

         Bod 13. Revidovaná a konsolidovaná dôvodová správa

      Dokumenty: AG 12/13, AG 12/13 Add.1 –10.
      Vykonávanie hlasovacích práv: ČS.
      Koordinovaná pozícia: Vezme sa na vedomie revidovaná a konsolidovaná dôvodová správa a generálny tajomník sa poverí, aby do nej zahrnul objasnenia prijaté týmto valným zhromaždením, ktoré súvisia so zmenami dohovoru COTIF a jeho dodatkov prijatými týmto valným zhromaždením. Avšak spojenie „… apply to the activities of the ECM, or…“ sa vypúšťa z vysvetlení k článku 3a bodu 10 druhej vete. Okrem toho v nemeckom znení vysvetlenia k článku 15 bodu 1 druhej vete by mali znieť takto:

         „In Übereinstimmung mit den gängigen Verfahren verschiedener Vertragsstaaten und zur expliziteren Klarstellung der Pflichten des Halters, obliegt dem Halter die Verpflichtung, den ihm zugeordneten Fahrzeugen eine ECM zuzuweisen.“

         Bod 14. Jednotné právne predpisy v oblasti železničnej dopravy

      Dokument: AG 12/14.
      Vykonávanie hlasovacích práv: ČS.
      Koordinovaná pozícia: žiadna.

         Bod 15. Správa o činnostiach Administratívneho výboru v období od 1. októbra 2012 do 30. septembra 2015

      Dokument: AG 12/15.
      Vykonávanie hlasovacích práv: ČS.
      Koordinovaná pozícia: žiadna.

         Bod 16. Voľba Administratívneho výboru na obdobie od 1. októbra 2015 do 30. septembra 2018 (zloženie a predsedníctvo)

      Dokument: AG 12/16.
      Vykonávanie hlasovacích práv: ČS.
      Koordinovaná pozícia: žiadna.

         Bod 17. Predbežný termín 13. valného zhromaždenia

      Dokument: žiadny.
      Vykonávanie hlasovacích práv: neuplatňuje sa.
      Koordinovaná pozícia: žiadna.

         Bod 18. Rôzne

      Dokument: nie je k dispozícii.
      Vykonávanie hlasovacích práv: v prípade potreby sa o ňom bude diskutovať na mieste.
      Koordinovaná pozícia: v prípade potreby sa o nej bude diskutovať na mieste.

         Bod 19. Akékoľvek mandáty valného zhromaždenia

      Dokument: nie je k dispozícii.
      Vykonávanie hlasovacích práv: v prípade potreby sa o ňom bude diskutovať na mieste.
      Koordinovaná pozícia: v prípade potreby sa o nej bude diskutovať na mieste.

         Bod 20. Správy výboru (v prípade potreby)

      Dokument: nie je k dispozícii.
      Vykonávanie hlasovacích práv: v prípade potreby sa o ňom bude diskutovať na mieste.
      Koordinovaná pozícia: v prípade potreby sa o nej bude diskutovať na mieste.

         Bod 21. Prijatie rozhodnutí, mandátov, odporúčaní a iných dokumentov valného zhromaždenia (konečný dokument)

      Dokument: nie je k dispozícii.
      Vykonávanie hlasovacích práv: ČS.
      Koordinovaná pozícia: bude sa o nej diskutovať na mieste.

         (1)  Rozhodnutie Rady z 24. júna 2014, ktorým sa stanovuje pozícia, ktorá sa má prijať v mene Európskej únie na 25. zasadnutí Revízneho výboru OTIF, pokiaľ ide o určité zmeny Dohovoru o medzinárodnej železničnej preprave (COTIF) a dodatkov k tomuto dohovoru (2014/699/EÚ), Ú. v. EÚ L 293, 9.10.2014, s. 26.


title: Rozhodnutie Rady z 26. júna 2015, ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2015 pripojenému k návrhu nariadenia Európskeho parlamentu a Rady o Európskom fonde pre strategické investície (EFSI), ktorým sa menia nariadenia (EÚ) č. 1291/2013 a (EÚ) č. 1316/2013

text:
               30.6.2015

               SK

               Úradný vestník Európskej únie

               C 214/2

         ROZHODNUTIE RADY
   z 26. júna 2015,
   ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2015 pripojenému k návrhu nariadenia Európskeho parlamentu a Rady o Európskom fonde pre strategické investície (EFSI), ktorým sa menia nariadenia (EÚ) č. 1291/2013 a (EÚ) č. 1316/2013
   (2015/C 214/02)
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 1 na rozpočtový rok 2015 sa prijala 26. júna 2015.
   Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/

      V Bruseli 26. júna 2015

            Za Radu

            predseda

         E. RINKĒVIČS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 69, 13.3.2015, s. 1.


title: Rozhodnutie Komisie (EÚ) 2016/2003 zo 14. novembra 2016, ktorým sa menia rozhodnutia 2009/300/ES, 2011/263/EÚ, 2011/264/EÚ, 2011/382/EÚ, 2011/383/EÚ, 2012/720/EÚ a 2012/721/EÚ s cieľom predĺžiť platnosť ekologických kritérií na udelenie environmentálnej značky EÚ určitým výrobkom [oznámené pod číslom C(2016) 7218] (Text s významom pre EHP )

text:
               16.11.2016

               SK

               Úradný vestník Európskej únie

               L 308/59

         ROZHODNUTIE KOMISIE (EÚ) 2016/2003
   zo 14. novembra 2016,
   ktorým sa menia rozhodnutia 2009/300/ES, 2011/263/EÚ, 2011/264/EÚ, 2011/382/EÚ, 2011/383/EÚ, 2012/720/EÚ a 2012/721/EÚ s cieľom predĺžiť platnosť ekologických kritérií na udelenie environmentálnej značky EÚ určitým výrobkom

         [oznámené pod číslom C(2016) 7218]

   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 3 písm. c),
   po porade s Výborom Európskej únie pre environmentálne označovanie,
   keďže:

               (1)

               Rozhodnutie Komisie 2009/300/ES (2) stráca účinnosť 31. decembra 2016.

               (2)

               Rozhodnutie Komisie 2011/263/EÚ (3) stráca účinnosť 31. decembra 2016.

               (3)

               Rozhodnutie Komisie 2011/264/EÚ (4) stráca účinnosť 31. decembra 2016.

               (4)

               Rozhodnutie Komisie 2011/382/EÚ (5) stráca účinnosť 31. decembra 2016.

               (5)

               Rozhodnutie Komisie 2011/383/EÚ (6) stráca účinnosť 31. decembra 2016.

               (6)

               Rozhodnutie Komisie 2012/720/EÚ (7) stráca účinnosť 14. novembra 2016.

               (7)

               Rozhodnutie Komisie 2012/721/EÚ (8) stráca účinnosť 14. novembra 2016.

               (8)

               Bolo vykonané posúdenie, ktorým sa potvrdila relevantnosť a vhodnosť aktuálnych ekologických kritérií, ako aj súvisiacich požiadaviek na posudzovanie/hodnotenie a overovanie stanovených v rozhodnutiach 2009/300/ES, 2011/263/EÚ, 2011/264/EÚ, 2011/382/EÚ, 2011/383/EÚ, 2012/720/EÚ a 2012/721/EÚ. Keďže nová revízia aktuálnych ekologických kritérií a súvisiacich požiadaviek na posudzovanie/hodnotenie a overovanie stanovených v uvedených rozhodnutiach ešte nie je dokončená, je vhodné predĺžiť obdobia platnosti týchto ekologických kritérií i súvisiacich požiadaviek na posudzovanie/hodnotenie a overovanie do 31. decembra 2017. Rozhodnutia 2009/300/ES, 2011/263/EÚ, 2011/264/EÚ, 2011/382/EÚ, 2011/383/EÚ, 2012/720/EÚ a 2012/721/EÚ by sa preto mali zodpovedajúcim spôsobom zmeniť.

               (9)

               Opatrenia stanovené v tomto rozhodnutí sú v súlade so stanoviskom výboru zriadeného na základe článku 16 nariadenia (ES) č. 66/2010,

         PRIJALA TOTO ROZHODNUTIE:
   Článok 1
   Článok 3 rozhodnutia 2009/300/ES sa nahrádza takto:

      „Článok 3
      Ekologické kritériá pre skupinu výrobkov „televízory“ a súvisiace požiadavky na hodnotenie a overovanie platia do 31. decembra 2017.“

   Článok 2
   Článok 4 rozhodnutia 2011/263/EÚ sa nahrádza takto:

      „Článok 4
      Ekologické kritériá pre skupinu výrobkov „detergenty určené do umývačiek riadu“ a súvisiace požiadavky na posudzovanie a overovanie platia do 31. decembra 2017.“

   Článok 3
   Článok 4 rozhodnutia 2011/264/EÚ sa nahrádza takto:

      „Článok 4
      Ekologické kritériá pre skupinu výrobkov „pracie prostriedky“ a súvisiace požiadavky na hodnotenie a overovanie platia do 31. decembra 2017.“

   Článok 4
   Článok 4 rozhodnutia 2011/382/EÚ sa nahrádza takto:

      „Článok 4
      Ekologické kritériá pre skupinu výrobkov „detergenty na ručné umývanie riadu“ a súvisiace požiadavky na hodnotenie a overovanie platia do 31. decembra 2017.“

   Článok 5
   Článok 4 rozhodnutia 2011/383/EÚ sa nahrádza takto:

      „Článok 4
      Ekologické kritériá pre skupinu výrobkov „univerzálne čistiace prostriedky a sanitárne čistiace prostriedky“ a súvisiace požiadavky na hodnotenie a overovanie platia do 31. decembra 2017.“

   Článok 6
   Článok 3 rozhodnutia 2012/720/EÚ sa nahrádza takto:

      „Článok 3
      Ekologické kritériá pre skupinu výrobkov „detergenty do automatických umývačiek riadu používané v priemysle a vo verejných zariadeniach“ a súvisiace požiadavky na posudzovanie a overovanie platia do 31. decembra 2017.“

   Článok 7
   Článok 3 rozhodnutia 2012/721/EÚ sa nahrádza takto:

      „Článok 3
      Ekologické kritériá pre skupinu výrobkov „pracie prostriedky na použitie v priemysle a vo verejných zariadeniach“ a súvisiace požiadavky na posudzovanie a overovanie platia do 31. decembra 2017.“

   Článok 8
   Toto rozhodnutie je určené členským štátom.

      V Bruseli 14. novembra 2016

            Za Komisiu

         Karmenu VELLA

            člen Komisie

      (1)  Ú. v. EÚ L 27, 30.1.2010, s. 1.

      (2)  Rozhodnutie Komisie 2009/300/ES z 12. marca 2009, ktorým sa ustanovujú revidované ekologické kritériá pri udeľovaní európskej environmentálnej značky Spoločenstva televízorom (Ú. v. EÚ L 82, 28.3.2009, s. 3).

      (3)  Rozhodnutie Komisie 2011/263/EÚ z 28. apríla 2011 o ustanovení ekologických kritérií na udeľovanie environmentálnej značky EÚ detergentom určeným do umývačiek riadu (Ú. v. EÚ L 111, 30.4.2011, s. 22).

      (4)  Rozhodnutie Komisie 2011/264/EÚ z 28. apríla 2011 o ustanovení ekologických kritérií na udeľovanie environmentálnej značky EÚ pracím prostriedkom (Ú. v. EÚ L 111, 30.4.2011, s. 34).

      (5)  Rozhodnutie Komisie 2011/382/EÚ z 24. júna 2011, ktorým sa ustanovujú ekologické kritériá na udelenie environmentálnej značky EÚ detergentom na ručné umývanie riadu (Ú. v. EÚ L 169, 29.6.2011, s. 40).

      (6)  Rozhodnutie Komisie 2011/383/EÚ z 28. júna 2011, ktorým sa ustanovujú ekologické kritériá na udelenie environmentálnej značky EÚ univerzálnym čistiacim prostriedkom a sanitárnym čistiacim prostriedkom (Ú. v. EÚ L 169, 29.6.2011, s. 52).

      (7)  Rozhodnutie Komisie 2012/720/EÚ zo 14. novembra 2012, ktorým sa ustanovujú ekologické kritériá na udeľovanie environmentálnej značky EÚ detergentom do automatických umývačiek riadu používaným v priemysle a vo verejných zariadeniach (Ú. v. EÚ L 326, 24.11.2012, s. 25).

      (8)  Rozhodnutie Komisie 2012/721/EÚ zo 14. novembra 2012, ktorým sa ustanovujú ekologické kritériá na udeľovanie environmentálnej značky EÚ pracím prostriedkom na použitie v priemysle a vo verejných zariadeniach (Ú. v. EÚ L 326, 24.11.2012, s. 38).


title: Rozhodnutie Rady (EÚ) 2016/1234 z 26. júla 2016, ktorým sa vymenúvajú dvaja náhradníci Výboru regiónov navrhnutí Talianskou republikou

text:
               28.7.2016

               SK

               Úradný vestník Európskej únie

               L 202/42

         ROZHODNUTIE RADY (EÚ) 2016/1234
   z 26. júla 2016,
   ktorým sa vymenúvajú dvaja náhradníci Výboru regiónov navrhnutí Talianskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčných období pána Carla FIDANZU [Assessore di Veleso (CO)] a pána Giuseppeho VARACALLIHO [Sindaco del Comune di Gerace (RC)] sa uvoľnili dve miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za náhradníkov Výboru regiónov vymenúvajú:

               —

               pán Carlo FIDANZA, Consigliere del Comune di Rosazza (BI) (zmena mandátu),

               —

               pán Giuseppe VARACALLI, Consigliere del Comune di Gerace (RC) (zmena mandátu).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 26. júla 2016

            Za Radu

            predseda

         M. LAJČÁK

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Komisie (EÚ) 2017/1441 z 30. júna 2017 o schéme pomoci, ktorú oznámilo Poľsko pod názvom „Schéma pomoci pre výrobcov mlieka“ [SA.45447 (2016/C) (ex 2016/N)] [oznámené pod číslom C(2017) 4359]

text:
               9.8.2017

               SK

               Úradný vestník Európskej únie

               L 206/8

         ROZHODNUTIE KOMISIE (EÚ) 2017/1441
   z 30. júna 2017
   o schéme pomoci, ktorú oznámilo Poľsko pod názvom „Schéma pomoci pre výrobcov mlieka“ [SA.45447 (2016/C) (ex 2016/N)]

         [oznámené pod číslom C(2017) 4359]

   (Iba poľské znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek,
   po vyzvaní zúčastnených strán, aby predložili pripomienky v súlade s uvedeným ustanovením,
   keďže:
   1.   POSTUP

               (1)

               Poľsko listom z 23. mája 2016 oznámilo v súlade s článkom 108 ods. 3 ZFEÚ schému pomoci pre výrobcov mlieka (ďalej len „schéma pomoci“).

               (2)

               Poľsko listom z 1. júna 2016 predložilo doplňujúce informácie. Listom z 11. júla 2016 Komisia požiadala o dodatočné informácie, ktoré poľské orgány poskytli v liste z 15. júla 2016.

               (3)

               Listom zo 16. septembra 2016 (1) (ďalej len „rozhodnutie o začatí konania“) Komisia informovala Poľsko, že sa v súvislosti s uvedenou schémou pomoci rozhodla začať konanie stanovené v článku 108 ods. 2 ZFEÚ. V tom istom liste Komisia vyjadrila pochybnosti, pokiaľ ide o zlučiteľnosť schémy pomoci s vnútorným trhom.

               (4)

               Poľsko listom z 12. októbra 2016 poskytlo informácie v súvislosti s rozhodnutím o začatí konania.

               (5)

               Rozhodnutie o začatí konania bolo uverejnené v Úradnom vestníku Európskej únie
                   (2). Komisia vyzvala zainteresované strany, aby v priebehu jedného mesiaca predložili pripomienky.

               (6)

               Komisia nedostala od zainteresovaných strán žiadne pripomienky a Poľsko o tom informovala listom z 13. januára 2017.

               (7)

               Listami zo 14. novembra 2016 a z 13. januára 2017 Komisia požiadala Poľsko o doplňujúce informácie. Poľsko odpovedalo na tieto žiadosti listom z 20. januára 2017.

         2.   ZÁKLADNÉ INFORMÁCIE

               (8)

               V sektore mlieka a mliečnych výrobkov bolo množstevné obmedzenie výroby (ďalej len „systém kvót na mlieko“) mnoho rokov základným nástrojom trhovej politiky. Bolo zavedené v roku 1984 a niekoľkokrát predĺžené, a to naposledy do 31. marca 2015 nariadením Rady (ES) č. 1234/2007 (3) (ďalej len „nariadenie o jednotnej spoločnej organizácii trhov“). Posledný kvótový rok bol teda 2014/2015. Hlavným účelom systému kvót na mlieko bolo znížiť nerovnováhu medzi ponukou a dopytom na príslušnom trhu a výsledné štrukturálne prebytky, aby sa dosiahla lepšia rovnováha na trhu. Množstvá mlieka získané alebo predané na priamu spotrebu, ktoré presahovali istú záručnú prahovú hodnotu, podliehali poplatku. Tento poplatok museli platiť členské štáty ihneď po tom, ako bola národná kvóta prekročená. Členské štáty museli zaplatiť Európskemu poľnohospodárskemu záručnému fondu (EPZF) poplatok, ktorý zodpovedal prekročeniu ich národnej kvóty, znížený o paušálnu sumu vo výške 1 %, aby sa tak zohľadnili prípady konkurzov alebo definitívnej neschopnosti niektorých výrobcov zaplatiť svoj podiel poplatku. Členské štáty potom museli rozdeliť sumu, ktorú bolo potrebné zaplatiť, medzi výrobcov, ktorí k prekročeniu prispeli. Tí potom na základe toho, že prekročili povolené množstvá, museli danému členskému štátu zaplatiť svoj podiel poplatku (4).

               (9)

               V kvótovom roku 2014/2015 bola národná kvóta pridelená veľkoobchodným dodávateľom (výrobcom mlieka) v Poľsku prekročená o 580,3 milióna kg, takže do rozpočtu Únie bolo treba odviesť poplatok vo výške 659,8 milióna PLN (približne 152,7 milióna EUR). Poľskí výrobcovia mlieka, ktorí prekročili svoje individuálne kvóty, boli povinní platiť poplatok za prekročenie kvóty na mlieko vo výške 90,98 PLN na 100 kg prekročenia.

               (10)

               V marci 2015 v kontexte nízkych cien mlieka a finančných ťažkostí v odvetví mlieka bolo nariadenie Komisie (ES) č. 595/2004 (5) zmenené vykonávacím nariadením Komisie (EÚ) 2015/517 (6) s cieľom zmierniť finančné zaťaženie pre výrobcov, ktorí museli zaplatiť poplatok za nadbytočné množstvo za kvótový rok 2014/2015.

               (11)

               Na tomto základe Poľsko prijalo pravidlá, ktoré umožnili príslušným poľským výrobcom mlieka zaplatiť poplatok za prekročenie kvóty na mlieko v troch splátkach (7). Prvú splátku, ktorá predstavovala prinajmenšom jednu tretinu poplatku, mali títo výrobcovia mlieka zaplatiť do 30. septembra 2015, pričom ďalšia splátka vo výške aspoň jednej tretiny celkovej sumy mala byť zaplatená do 30. septembra 2016. Zostatok poplatku bol splatný do 30. septembra 2017. Systémy na platbu v splátkach boli uplatnené v súlade s podmienkami stanovenými v nariadení Komisie (EÚ) č. 1408/2013 (8).

               (12)

               Ako sa uvádza v odôvodnení 1, Poľsko 23. mája 2016 oznámilo Komisii schému pomoci, ktorá by umožnila neuhradené poplatky (ďalej len „poplatky“) od výrobcov mlieka za prekročenie individuálnych kvót v kvótovom roku 2014/2015 odpísať.

         3.   OPIS

               (13)

               Vnútroštátnym právnym základom schémy pomoci je uznesenie vlády o zavedení schémy pomoci pre výrobcov mlieka (9) (ďalej len „uznesenie vlády“) a zákon o verejných financiách (10).

               (14)

               Na základe uznesenia vlády minister pre poľnohospodárstvo a rozvoj vidieka môže na základe žiadosti výrobcu mlieka vydať rozhodnutie o úplnom alebo čiastočnom odpísaní poplatku.

               (15)

               Na základe uznesenia vlády sa pomoc môže poskytnúť výrobcom mlieka, ktorí:

                           a)

                           sú strednými a malými podnikmi a

                           b)

                           v kvótovom roku 2014/2015 umiestnili na trh také množstvo mlieka alebo mliečnych výrobkov, ktoré k 31. marcu 2015 prekročilo dostupnú individuálnu kvótu na daný deň v roku, a boli povinní uhradiť poplatok stanovený v nariadení o jednotnej spoločnej organizácii trhov a

                           c)

                           zaplatili prvú splátku poplatkov a

                           d)

                           spĺňajú podmienky na odpísanie rozpočtových pohľadávok stanovené v článkoch 56 a 57 zákona o verejných financiách; inými slovami, odpis sa bude uplatňovať, ak:

                                       i)

                                       fyzická osoba zomrela bez zanechania akýchkoľvek aktív alebo zanechala aktíva, ktoré sú podľa samostatných ustanovení vyňaté z exekučného konania, alebo zanechala predmety každodennej spotreby v domácnosti s celkovou hodnotou do výšky 6 000 PLN;

                                       ii)

                                       právnická osoba bola vymazaná z príslušného registra právnických osôb a zároveň nemá žiadne aktíva, na základe ktorých možno poplatky vymáhať, a zodpovednosť za rozpočtovú pohľadávku nebola zákonom prevedená na tretiu stranu;

                                       iii)

                                       existujú primerané dôvody na podozrenie, že exekučné konanie nepovedie k získaniu sumy, ktorá by presiahla sumu nákladov na vymoženie a presadenie poplatku, alebo exekučné konanie bolo neúspešné;

                                       iv)

                                       bola zlikvidovaná organizačná jednotka bez právnej subjektivity;

                                       v)

                                       toto rozhodnutie slúži životne dôležitým záujmom dlžníka alebo verejnému záujmu;

                                       vi)

                                       je to odôvodnené zo sociálnych alebo z ekonomických dôvodov, najmä vzhľadom na platobnú schopnosť dlžníka a legitímny záujem štátnej pokladnice.

               (16)

               Na základe uznesenia vlády sa pomoc môže udeliť s účinnosťou odo dňa, keď Komisia vydá pozitívne rozhodnutie o zlučiteľnosti schémy pomoci s vnútorným trhom, do 31. októbra 2017.

         4.   DÔVODY NA ZAČATIE POSTUPU STANOVENÉHO V ČLÁNKU 108 ODS. 2 ZFEÚ

               (17)

               Podľa posúdenia, ktoré Komisia predostrela v rozhodnutí o začatí konania, všetky podmienky existencie pomoci podľa článku 107 ods. 1 ZFEÚ boli splnené (odôvodnenia 28 až 33 rozhodnutia o začatí konania).

               (18)

               Pokiaľ ide o otázku zlučiteľnosti s vnútorným trhom, Komisia usúdila, že pomoc nespĺňa kritériá na výnimky stanovené v článku 107 ods. 2 písm. a), b) a c) ZFEÚ ani v článku 107 ods. 3 písm. a), b) a d) ZFEÚ (odôvodnenia 35 až 36 rozhodnutia o začatí konania).

               (19)

               Komisia navyše mala pochybnosti, či by sa uplatňoval článok 107 ods. 3 písm. c) ZFEÚ, keďže sa zdalo, že pomoc nezodpovedá žiadnej z kategórií stanovených v pravidlách štátnej pomoci uplatniteľných v odvetví poľnohospodárstva, t. j. v nariadení Komisie (EÚ) č. 702/2014 (11), v usmerneniach Európskej únie o štátnej pomoci v odvetviach poľnohospodárstva a lesného hospodárstva a vo vidieckych oblastiach na roky 2014 až 2020 (12) (ďalej len „poľnohospodárske usmernenia“), v usmerneniach o štátnej pomoci na záchranu a reštrukturalizáciu nefinančných podnikov v ťažkostiach (13) (ďalej len „usmernenia na záchranu a reštrukturalizáciu“) alebo v nariadení (EÚ) č. 1408/2013 (odôvodnenia 37 až 39 a 48 až 49 rozhodnutia o začatí konania). Okrem toho sa nezdá, že by pomoc uľahčovala rozvoj odvetvia mlieka v zmysle článku 107 ods. 3 písm. c) ZFEÚ.

               (20)

               V rozhodnutí o začatí konania sa takisto ukázalo, že schéma pomoci sa javí ako porušenie ustanovení nariadenia o jednotnej spoločnej organizácii trhov, ktoré upravujú poplatky za mlieko (odôvodnenia 40 až 47 rozhodnutia o začatí konania).

         5.   PRIPOMIENKY POĽSKA

               (21)

               Poľsko nepredložilo žiadne pripomienky, ktoré by rozptýlili pochybnosti vyjadrené pri začatí formálneho vyšetrovacieho konania. V listoch z 12. októbra 2016 a 20. januára 2017 však Poľsko vysvetlilo, že štátna pomoc v Poľsku nebola ani nebude poskytnutá, keďže Komisia nevydala kladné rozhodnutie (pozri odôvodnenie 16).

         6.   PRIPOMIENKY ZAINTERESOVANÝCH STRÁN

               (22)

               Zainteresované strany v tejto veci nepredložili Komisii žiadne pripomienky.

         7.   POSÚDENIE EXISTENCIE ŠTÁTNEJ POMOCI

               (23)

               V článku 107 ods. 1 ZFEÚ sa uvádza: „Ak nie je zmluvami ustanovené inak, pomoc poskytovaná členským štátom alebo akoukoľvek formou zo štátnych prostriedkov, ktorá narúša hospodársku súťaž alebo hrozí narušením hospodárskej súťaže tým, že zvýhodňuje určitých podnikateľov alebo výrobu určitých druhov tovaru, je nezlučiteľná s vnútorným trhom, pokiaľ ovplyvňuje obchod medzi členskými štátmi.“

               (24)

               Klasifikácia určitého opatrenia ako štátnej pomoci v zmysle článku 107 ods. 1 ZFEÚ preto predpokladá splnenie všetkých nasledujúcich podmienok: i) opatrenie musí byť pripísateľné štátu a financované zo štátnych prostriedkov; ii) musí poskytovať výhodu svojmu príjemcovi; iii) táto výhoda musí byť selektívna a iv) predmetné opatrenie musí narúšať hospodársku súťaž alebo hroziť jej narušením a musí ovplyvňovať obchod medzi členskými štátmi.

      Pomoc poskytovaná štátom alebo zo štátnych prostriedkov

               (25)

               Schéma pomoci stanovuje odpísanie poplatku. Vyplýva z vnútroštátnych ustanovení, a preto je pripísateľná štátu. Takisto je financovaná zo štátneho rozpočtu v tom zmysle, že Poľsko už poplatok zaplatilo EPZF a teraz sa odpísaním poplatku vzdáva príjmov, ktoré by mohli byť použité na iné účely. Vzdanie sa príjmov, ktoré by inak boli vyplatené štátu, predstavuje presun štátnych zdrojov (14).

      Selektívne výhody/podniky

               (26)

               Potenciálnymi príjemcami schémy pomoci sú určité poľnohospodárske podniky vyrábajúce mlieko v Poľsku (odôvodnenie 15) (15).

               (27)

               Výhodou v zmysle článku 107 ods. 1 ZFEÚ je každá hospodárska výhoda, ktorú by podnik nemohol získať za bežných trhových podmienok, teda bez zásahu štátu (16). Aby opatrenie predstavovalo štátnu pomoc, musí príjemcovi poskytovať výhody, ktoré ho oslobodzujú od poplatkov, ktoré by za normálnych okolností musel uhrádzať zo svojho rozpočtu.

               (28)

               V najnovšej judikatúre, konkrétne v rozsudku Všeobecného súdu vo veci T-538/11, Belgické kráľovstvo/Európska komisia, sa opätovne potvrdilo, že „pojem zaťaženie, ktoré za bežných okolností znáša rozpočet podniku, […] zahŕňa najmä dodatočné náklady, ktoré musia podniky znášať z dôvodu povinností, ktoré sú zákonného, regulačného alebo zmluvného pôvodu, ktoré sa uplatňujú na hospodársku činnosť“ (17).

               (29)

               Náklady, ako sú poplatky za mlieko v prejednávanom prípade, sú náklady, ktoré výrobca mlieka musí znášať zo svojho rozpočtu v rámci bežnej obchodnej činnosti. Povinnosť platiť poplatok za mlieko vyplýva z nariadenia o jednotnej spoločnej organizácii trhov a vnútroštátnych pravidiel o organizácii trhu v sektore mlieka a mliečnych výrobkov (pozri odôvodnenia 8 až 10). Ak niektoré podniky boli úplne alebo čiastočne oslobodené od takýchto nákladov, majú výhodu.

               (30)

               Komisia teda dospela k záveru, že schéma pomoci predstavuje selektívnu výhodu pre výrobcov mlieka.

      Narušenie hospodárskej súťaže a vplyv na obchod

               (31)

               V súlade s ustálenou judikatúrou Súdneho dvora posilnenie konkurenčnej pozície podniku poskytnutím štátnej pomoci vo všeobecnosti narúša hospodársku súťaž vo vzťahu k ostatným konkurenčným podnikom, ktoré túto pomoc nezískali (18). Pomoc podniku, ktorý svoju činnosť prevádzkuje na trhu otvorenom obchodovaniu v rámci Únie, by mohla ovplyvniť obchod medzi členskými štátmi (19). Obchod s poľnohospodárskymi výrobkami vrátane mlieka v rámci Únie je významný (20) a Poľsko je jedným z najväčších výrobcov mlieka v Únii (21).

               (32)

               Schéma pomoci posudzovaná v tomto rozhodnutí slúži na podporu činností poľnohospodárskeho sektora, konkrétne mliekarní. Ako sa opísalo v predchádzajúcich častiach textu, v rámci Únie existuje obchod s výrobkami mliekarní. Komisia preto zastáva názor, že schéma negatívne ovplyvňuje obchod medzi členskými štátmi.

               (33)

               Vzhľadom na rozsiahly obchod s poľnohospodárskymi výrobkami preto možno vychádzať z predpokladu, že schéma narúša hospodársku súťaž alebo hrozí jej narušením a negatívne ovplyvňuje obchod medzi členskými štátmi.

      Záver o existencii pomoci

               (34)

               Z uvedených dôvodov možno konštatovať, že schéma pomoci predstavuje štátnu pomoc v zmysle článku 107 ods. 1 ZFEÚ.

         8.   POSÚDENIE ZÁKONNOSTI POMOCI

               (35)

               Podľa článku 108 ods. 3 ZFEÚ sú členské štáty povinné informovať Komisiu o akomkoľvek zámere udeliť pomoc a túto pomoc nesmú zrealizovať, kým ju Komisia neuzná za zlučiteľnú (povinnosť zdržať sa konania).

               (36)

               Schéma pomoci bola Komisii oznámená 23. mája 2016 a nebola vykonaná. Poľsko si preto splnilo povinnosť podľa článku 108 ods. 3 ZFEÚ.

         9.   POSÚDENIE ZLUČITEĽNOSTI

               (37)

               Keďže schéma pomoci predstavuje štátnu pomoc v zmysle článku 107 ods. 1 ZFEÚ, jej zlučiteľnosť sa musí posudzovať vzhľadom na relevantné pravidlá štátnej pomoci v oblasti poľnohospodárstva. Podľa ustálenej judikatúry dôkazné bremeno preukázania, že opatrenie je zlučiteľné s vnútorným trhom, znáša členský štát (22). Komisia poznamenáva, že poľské orgány nepredložili nijaké informácie o tom, prečo by schému pomoci bolo možné považovať za zlučiteľnú s vnútorným trhom na základe akýchkoľvek nástrojov Komisie slúžiacich na štátnu pomoc, najmä takých ako tie, ktoré sú uvedené nižšie.

               (38)

               Ako už bolo uvedené v rozhodnutí o začatí konania, posudzovaná schéma pomoci nepatrí do žiadnej z kategórií pomoci stanovených v poľnohospodárskych usmerneniach alebo v nariadení (EÚ) č. 702/2014. Keďže Poľsko nepredložilo nijaké relevantné pripomienky, Komisia poznamenáva, že jej pochybnosti o uplatniteľnosti poľnohospodárskych usmernení a nariadenia (EÚ) č. 702/2014 sa potvrdzujú.

               (39)

               Ako sa navyše už uviedlo v rozhodnutí o začatí konania, pomoc v rámci posudzovanej schémy nespĺňa kritériá pomoci pre podniky v ťažkostiach v zmysle usmernení na záchranu a reštrukturalizáciu. Keďže Poľsko nepredložilo nijaké relevantné pripomienky, Komisia poznamenáva, že jej pochybnosti o uplatniteľnosti usmernení na záchranu a reštrukturalizáciu sa potvrdzujú.

               (40)

               Keďže Poľsko nepredložilo nijaké relevantné pripomienky, pokiaľ ide o pomoc de minimis, Komisia tiež poznamenáva, že jej pochybnosti o uplatniteľnosti nariadenia (EÚ) č. 1408/2013 sa potvrdzujú.

               (41)

               Poľsko vo svojom oznámení odkázalo na bod 30 poľnohospodárskych usmernení. Podľa bodu 30 poľnohospodárskych usmernení Komisia posudzuje schémy pomoci, na ktoré sa nevzťahujú poľnohospodárske usmernenia ani žiadne iné relevantné pravidlá štátnej pomoci, individuálne na základe článku 107 ods. 3 ZFEÚ, pričom berie do úvahy pravidlá stanovené v článkoch 107, 108 a 109 ZFEÚ, spoločnú poľnohospodársku politiku a mutatis mutandis aj poľnohospodárske usmernenia, ak je to možné. Členské štáty oznamujúce štátnu pomoc, na ktorú sa nevzťahujú poľnohospodárske usmernenia, musia preukázať, že predmetná štátna pomoc spĺňa spoločné zásady posudzovania, ako sa stanovuje v časti I kapitole 3 poľnohospodárskych usmernení. Komisia také opatrenia schvaľuje len vtedy, ak pozitívny prínos k rozvoju odvetvia jasne prevažuje nad rizikami narušenia hospodárskej súťaže na vnútornom trhu a ovplyvňovania obchodu medzi členskými štátmi.

               (42)

               Komisia má vo veciach, ktoré sa týkajú pomoci podľa článku 107 ods. 3 ZFEÚ, veľký priestor na voľnú úvahu (23).

               (43)

               V článku 107 ods. 3 ZFEÚ sú vymedzené štyri typy prípadov, v ktorých možno štátnu pomoc považovať za zlučiteľnú so spoločným trhom. Komisia sa domnieva, že výnimky stanovené v článku 107 ods. 3 písm. a), b) a d) ZFEÚ sa na tento prípad nevzťahujú, pretože predmetná schéma pomoci nie je určená ani na podporu hospodárskeho rozvoja oblasti s mimoriadne nízkou životnou úrovňou alebo s mimoriadne vysokou nezamestnanosťou, ani na podporu vykonávania dôležitého projektu spoločného európskeho záujmu alebo na nápravu vážnej poruchy fungovania hospodárstva, ani na podporu kultúry alebo zachovania kultúrneho dedičstva.

               (44)

               Podľa článku 107 ods. 3 písm. c) ZFEÚ možno považovať pomoc na rozvoj určitých hospodárskych činností alebo určitých hospodárskych oblastí za zlučiteľnú so spoločným trhom za predpokladu, že táto pomoc nepriaznivo neovplyvní podmienky obchodu tak, že by to bolo v rozpore so spoločným záujmom.

               (45)

               Aby pomoc mohla byť zlučiteľná s článkom 107 ods. 3 písm. c) ZFEÚ, musí sledovať cieľ spoločného záujmu. V tejto súvislosti by pomoc v odvetví poľnohospodárstva mala byť najmä v súlade s pravidlami o spoločnej organizácii trhov s poľnohospodárskymi výrobkami. Ak v danej oblasti existuje nariadenie o spoločnej organizácii trhu, členské štáty sú povinné zdržať sa prijatia akýchkoľvek opatrení, ktoré by ho mohli narušiť alebo vytvoriť z neho výnimky (24).

               (46)

               V sektore mlieka a mliečnych výrobkov sú príslušné pravidlá stanovené v nariadení o jednotnej spoločnej organizácii trhov a v nariadení (ES) č. 595/2004. V nariadení (ES) č. 595/2004 sa stanovujú podrobné pravidlá uplatňovania poplatku v sektore mlieka a mliečnych výrobkov, a to aj čo sa týka platenia poplatku. Zmena zavedená vykonávacím nariadením (EÚ) 2015/517 umožnila členským štátom rozhodnúť sa, aby sa suma poplatku vzťahujúceho sa na 12-mesačné obdobie od 1. apríla 2014 uhradila do 30. septembra 2017 v troch ročných splátkach bez úrokov. Nariadenie o jednotnej spoločnej organizácii trhov neupravuje ďalšie výnimky, pokiaľ ide o platenie tohto poplatku. Poľsko využilo uvedené povolenie využitím pomoci de minimis. Okrem toho táto schéma pomoci stanovuje zrušenie poplatku (druhá a tretia splátka) pre poľnohospodárov, ktorí prekročili svoje dostupné množstvo, a teda na základe pravidiel o spoločnej organizácii trhov s poľnohospodárskymi výrobkami musia Poľsku zaplatiť poplatok. Oslobodenie niektorých poľských výrobcov mlieka od povinnosti platiť tento poplatok by oslabilo systém kvót a narušilo hospodársku súťaž v neprospech výrobcov, ktorí svoje kvóty dodržali, i výrobcov, ktorí prijali kroky na zaplatenie svojich individuálnych poplatkov (25).

               (47)

               Na tomto základe sa Komisia domnieva, že odpísanie poplatku za mlieko nie je v súlade s nariadením o jednotnej spoločnej organizácii trhov ani s nariadením (ES) č. 595/2004, a tým ani s pravidlami o spoločnej organizácii trhov s poľnohospodárskymi výrobkami, pokiaľ ide o systém kvót na mlieko.

               (48)

               Odpísanie poplatku za mlieko predstavuje len nástroj určený na zlepšenie finančnej situácie podnikov, ale nijako neprispieva k rozvoju sektora ani nesleduje cieľ spoločného záujmu a nie je zlučiteľné s pravidlami spoločnej organizácie trhu.

               (49)

               Ak navyše opatrenie štátnej pomoci predstavuje neoddeliteľné porušenie právnych predpisov EÚ, pomoc nemožno vyhlásiť za zlučiteľnú s vnútorným trhom (26).

               (50)

               Preto schému pomoci nemožno považovať za zlučiteľnú s vnútorným trhom.

      Záver o otázke zlučiteľnosti

               (51)

               Vzhľadom na uvedené skutočnosti Komisia dospela k záveru, že oznámená schéma pomoci predstavuje štátnu pomoc v zmysle článku 107 ods. 1 ZFEÚ, ktorá nie je zlučiteľná s vnútorným trhom.

               (52)

               Keďže schéma pomoci nebola vykonaná (odôvodnenie 21), štátnu pomoc netreba vymáhať,

         PRIJALA TOTO ROZHODNUTIE:
   Článok 1
   Schéma pomoci pre výrobcov mlieka, ktorú oznámilo Poľsko 23. mája 2016, predstavuje štátnu pomoc v zmysle článku 107 ods. 1 ZFEÚ. Táto štátna pomoc je nezlučiteľná s vnútorným trhom. Poľské orgány teda nemôžu túto pomoc vykonať.
   Článok 2
   Poľsko musí do dvoch mesiacov od oznámenia tohto rozhodnutia informovať Komisiu o opatreniach prijatých na jeho vykonanie.
   Článok 3
   Toto rozhodnutie je určené Poľskej republike.

      V Bruseli 30. júna 2017

            Za Komisiu

         Phil HOGAN

            člen Komisie

      (1)  C(2016) 5770 final.

      (2)  Ú. v. EÚ C 406, 4.11.2016, s. 86.

      (3)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).

      (4)  V Poľsku bola táto povinnosť zakotvená v zákone z 20. apríla 2004 o organizácii trhu v sektore mlieka a mliečnych výrobkov (Zbierka zákonov 2004, č. 93, položka 897, v znení neskorších predpisov).

      (5)  Nariadenie Komisie (ES) č. 595/2004 z 30. marca 2004, ktorým sa stanovujú podrobné pravidlá uplatňovania nariadenia Rady (ES) č. 1788/2003, ktorým sa stanovujú poplatky v sektore mlieka a mliečnych výrobkov (Ú. v. EÚ L 94, 31.3.2004, s. 22).

      (6)  Vykonávacie nariadenie Komisie (EÚ) 2015/517 z 26. marca 2015, ktorým sa mení nariadenie (ES) č. 595/2004, ktorým sa stanovujú podrobné pravidlá uplatňovania nariadenia Rady (ES) č. 1788/2003, ktorým sa stanovujú poplatky v sektore mlieka a mliečnych výrobkov (Ú. v. EÚ L 82, 27.3.2015, s. 73).

      (7)  Nariadenie vlády z 29. júla 2015 o vykonávaní povinnosti rozdelenia poplatku od výrobcov mlieka za prekročenie individuálnych kvót v kvótovom roku 2014/2015 na splátky zo strany Agentúry pre poľnohospodársky trh (Zbierka zákonov 2015, položka 1105) [Rozporządzenie Rady Ministrów z dnia 29 lipca 2015 r. w sprawie realizacji przez Agencję Rynku Rolnego zadania polegającego na rozkładaniu na raty opłaty należnej od producentów mleka za przekroczenie kwot indywidualnych w roku kwotowym 2014/2015, Dz. U. 2015, poz. 1105].

      (8)  Nariadenie Komisie (EÚ) č. 1408/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis v sektore poľnohospodárstva (Ú. v. EÚ L 352, 24.12.2013, s. 9).

      (9)  Uznesenie vlády z 19. mája 2016 o zavedení schémy pomoci pre výrobcov mlieka [Uchwała Rady Ministrów z dnia 19 maja 2016 r. w sprawie ustanowienia programu pomocy producentom mleka].

      (10)  Zákon o verejných financiách z 27. augusta 2009 (Zbierka zákonov 2013, položka 885, v znení neskorších zmien) [Ustawa z dnia 27 sierpnia 2009 r. o finansach publicznych (Dz.U. z 2013 r., poz. 885, z późn. zm.)].

      (11)  Nariadenie Komisie (EÚ) č. 702/2014 z 25. júna 2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie (Ú. v. EÚ L 193, 1.7.2014, s. 1).

      (12)  Ú. v. EÚ C 204, 1.7.2014, s. 1.

      (13)  Ú. v. EÚ C 249, 31.7.2014, s. 1.

      (14)  Pozri rozsudok vo veci Francúzsko/Ladbroke Racing Ltd a Komisia, C-83/98 P, EU:C:2000:248, body 48 až 51.

      (15)  V rozhodnutí o začatí konania (odôvodnenie 31, poznámka pod čiarou 8) Komisia vyjadrila pochybnosti, najmä pokiaľ ide o pravdepodobnosť toho, že niektorí príjemcovia túto pomoc skutočne využijú. Poľské orgány však neposkytli žiadne informácie, ktoré by Komisii umožnili jej pochybnosti odstrániť.

      (16)  Pozri rozsudok vo veciach SFEI a i., C-39/94, EU:C:1996:285, bod 60 a Španielsko/Komisia, C-342/96, EU:C:1999:210, bod 41.

      (17)  EU:T:2015:188, bod 76.

      (18)  Pozri rozsudok vo veci Philip Morris Holland BV/Komisia, C-730/79, EU:C:1980:209, body 11 a 12.

      (19)  Pozri najmä rozsudok vo veci Francúzska republika/Komisia, C-102/87, EU:C:1988:391, bod 19.

      (20)  V roku 2015 predstavoval obchod v rámci Únie viac než 4,5 miliardy EUR v prípade mlieka a viac než 28 miliárd EUR v prípade všetkých mliečnych výrobkov. Zdroj: Eurostat.

      (21)  Poľsko bolo v roku 2015 piatym najväčším výrobcom kravského mlieka v Únii a vyrobilo viac než 10 miliónov ton mlieka. Zdroj: Eurostat.

      (22)  Pozri rozsudok vo veciach Taliansko/Komisia, C-364/90, EU:C:1993:157, bod 20, Freistaat Sachsen a i./Komisia, spojené veci T-132/96 a T-143/96, EU:T:1999:326, bod 140 a Taliansko/Komisia, C-372/97, EU:C:2004:234, bod 81.

      (23)  Pozri napríklad rozsudok vo veciach SFEI a i., C-39/94, EU:C:1996:285, bod 36 a Vlaamse Gewest/Komisia, T-214/95, EU:T:1998:77, bod 86.

      (24)  Pozri napríklad rozsudok vo veci Francúzsko/Komisia, C-456/00, EU:C:2002:753, body 30 až 33.

      (25)  V súčasnosti prebieha konanie o porušení predpisov voči Taliansku z dôvodu nevybratia poplatkov za mlieko od talianskych výrobcov (vec C-433/15).

      (26)  Pozri napríklad rozsudky vo veciach Nemecko/Komisia, C-156/98, EU:C:2000:467, bod 78 a Régie Networks/Rhône Alpes Bourgogne, C-333/07, EU:C:2008:764, body 94 až 116.


title: Rozhodnutie Rady 2006/172/SZBP z  27. februára 2006 , ktorým sa vykonáva spoločná pozícia 2004/852/SZBP o obmedzujúcich opatreniach voči Pobrežiu Slonoviny

text:
               2.3.2006

               SK

               Úradný vestník Európskej únie

               L 61/21

      ROZHODNUTIE RADY 2006/172/SZBP
   z 27. februára 2006,
   ktorým sa vykonáva spoločná pozícia 2004/852/SZBP o obmedzujúcich opatreniach voči Pobrežiu Slonoviny
   RADA EURÓPSKEJ ÚNIE,
   so zreteľom na spoločnú pozíciu 2004/852/SZBP (1), a najmä na jej článok 6 v spojení s článkom 23 ods. 2 Zmluvy o Európskej únii,
   keďže:

               (1)

               Rada 13. decembra 2004 prijala spoločnú pozíciu 2004/852/SZBP o obmedzujúcich opatreniach voči Pobrežiu Slonoviny s cieľom vykonať opatrenia, ktoré boli Pobrežiu Slonoviny uložené rezolúciou Bezpečnostnej rady Organizácie Spojených národov (BR OSN) 1572 (2004), ďalej len „RBROSN (2004)“.

               (2)

               Výbor zriadený podľa článku 14 RBROSN 1572 (2004) schválil 7. februára 2006 zoznam osôb, na ktoré sa vzťahujú opatrenia uložené článkami 9 a 11 RBROSN 1572 (2004) a obnovené článkom 1 rezolúcie BR OSN 1643 (2005).

               (3)

               Príloha k spoločnej pozícii 2004/852/SZBP by sa mala zodpovedajúcim spôsobom doplniť,

         ROZHODLA TAKTO:
   Článok 1
   Zoznam osôb uvedený v prílohe k tomuto rozhodnutiu sa vkladá do prílohy k spoločnej pozícii 2004/852/SZBP.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 27. februára 2006

            Za Radu

            predsedníčka

         U. PLASSNIK

      (1)  Ú. v. EÚ L 368, 15.12.2004, s. 50. Spoločná pozícia naposledy zmenená a doplnená spoločnou pozíciou 2006/30/SZBP (Ú. v. EÚ L 19, 24.1.2006, s. 36).

      PRÍLOHA
      Zoznam osôb uvedených v článku 1

                  „1.

                  Priezvisko, meno: BLÉ GOUDÉ, Charles
                  Funkcia: vedúci predstaviteľ COJEP (‚Mladí patrioti’)
                  Dátum narodenia: 1.1.1972
                  Číslo pasu alebo dokladu totožnosti: PD. AE/088 DH 12
                  Štátna príslušnosť: Pobrežie Slonoviny

                  2.

                  Priezvisko, meno: DJUÉ, Eugène Ngoran Kouadio
                  Dátum narodenia: 20.12.1969 alebo 1.1.1966
                  Štátna príslušnosť: Pobrežie Slonoviny

                  3.

                  Priezvisko, meno: FOFIE, Martin Kouakou
                  Funkcia: veliteľ Nových síl v zóne Korhogo
                  Dátum narodenia: 1.1.1968
                  Štátna príslušnosť: Pobrežie Slonoviny.“


title: Rozhodnutie rady z 8. novembra 1971 o uplatňovaní článkov 123 až 127 zmluvy na francúzske zámorské departementy

text:
Dôležité právne oznámenie

|

31971D0364

Úradný vestník L 249 , 10/11/1971 S. 0073 - 0073 Fínske špeciálne vydanie: Kapitola 1 Zväzok 1 S. 0073  Dánske špeciálne vydanie: Série I Kapitola 1971(III) S. 0811  Švédske špeciálne vydanie: Kapitola 1 Zväzok 1 S. 0073  Anglické špeciálne vydanie: Série I Kapitola 1971(III) S. 0933  Grécke špeciálne vydanie: Kapitola 05 Zväzok 1 S. 0124  Španielske špeciálne vydanie: Kapitola 05 Zväzok 1 S. 0155  Portugalské špeciálne vydanie Kapitola 05 Zväzok 1 S. 0155

		Rozhodnutie radyz 8. novembra 1971o uplatňovaní článkov 123 až 127 zmluvy na francúzske zámorské departementy(71/364/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 227 ods. 2,so zreteľom na návrh Komisie,keďže druhý pododsek článku 227 ods. 2 stanovuje, že má Rada určiť podmienky, za ktorých sa uplatnia na francúzske departementy ustanovenia zmluvy s výnimkou tých, ktoré sú uvedené v prvom pododseku článku 227 ods. 2, a najmä ustanovenia článkov 123 až 127 zmluvy;keďže intervencia Európskeho sociálneho fondu pravdepodobne prispeje k hospodárskemu a sociálnemu rozvoju týchto departementov,ROZHODLA TAKTO:Článok 1Články 123 až 127 Zmluvy o založení Európskeho hospodárskeho spoločenstva a opatrenia prijaté na vykonanie týchto článkov sa uplatnia na francúzske zámorské departementy.Článok 2Toto rozhodnutie sa uverejní v Úradnom vestníku Európskych spoločenstiev.Nadobudne účinnosť v deň, keď nadobudne účinnosť nariadenie Rady (EHS) č. 2396/71 [1] z 8. novembra 1971, ktorým sa vykonáva rozhodnutie Rady z 1. februára 1971 o reforme Európskeho sociálneho fondu.V Bruseli 8. novembra 1971Za RadupredsedaA. Moro[1] Ú. v. ES L 249, 10.11.1971, s. 54.--------------------------------------------------


title: Rozhodnutie Európskeho parlamentu (EÚ) 2017/1671 z 27. apríla 2017 o účtovnej závierke Európskeho úradu pre bezpečnosť potravín za rozpočtový rok 2015

text:
               29.9.2017

               SK

               Úradný vestník Európskej únie

               L 252/231

         ROZHODNUTIE EURÓPSKEHO PARLAMENTU (EÚ) 2017/1671
   z 27. apríla 2017
   o účtovnej závierke Európskeho úradu pre bezpečnosť potravín za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2015 spolu s odpoveďami úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória orgánu za plnenie rozpočtu za rozpočtový rok 2015 (05873/2017 – C8-0060/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä na jeho článok 44,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0098/2017),

               1.

               schvaľuje účtovnú závierku Európskeho úradu pre bezpečnosť potravín za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 97.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 31, 1.2.2002, s. 1.

      (5)  Ú. v. EÚ L 328, 7.12.2013, s. 42.


title: 2005/120/ES: Rozhodnutie Rady z 31. januára 2005, ktorým sa menuje jeden nemecký náhradník Výboru regiónov

text:
               11.2.2005

               SK

               Úradný vestník Európskej únie

               L 39/46

      ROZHODNUTIE RADY

   z 31. januára 2005,
   ktorým sa menuje jeden nemecký náhradník Výboru regiónov
   (2005/120/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh nemeckej vlády,
   keďže:

               (1)

               Rada 22. januára 2002 prijala rozhodnutie 2002/60/ES (1), ktorým sa menujú členovia a náhradníci Výboru regiónov.

               (2)

               V dôsledku odstúpenia Marie Theresie OPLADEN, ktoré bolo Rade oznámené 29. novembra 2004, sa uvoľnilo jedno miesto náhradníka Výboru regiónov,

         ROZHODLA TAKTO:
   Jediný článok
   Pán Hans-Josef VOGEL, Bürgermeister der Stadt Arnsberg, je vymenovaný za náhradníka Výboru regiónov ako náhrada za pani Mariu Theresiu OPLADEN na zvyšný čas funkčného obdobia, ktoré trvá do 25. januára 2006.

      V Bruseli 31. januára 2005

            Za Radu

            predseda

         J. ASSELBORN

      (1)  Ú. v. ES L 24, 26.1.2002, s. 38.


title: Rozhodnutie Európskeho parlamentu a Rady (EÚ) 2015/437 zo 17. decembra 2014 o mobilizácii Fondu solidarity Európskej únie

text:
               17.3.2015

               SK

               Úradný vestník Európskej únie

               L 72/7

         ROZHODNUTIE EURÓPSKEHO PARLAMENTU A RADY (EÚ) 2015/437
   zo 17. decembra 2014
   o mobilizácii Fondu solidarity Európskej únie
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (1), a najmä na jeho článok 4 ods. 3,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 11,
   so zreteľom na návrh Európskej komisie,
   keďže:

               (1)

               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom v regiónoch postihnutých katastrofami.

               (2)

               Článok 10 nariadenia Rady (EÚ, Euratom) č. 1311/2013 (3) umožňuje mobilizáciu fondu v rámci ročného stropu vo výške 500 miliónov EUR (v cenách roku 2011).

               (3)

               Nariadenie (ES) č. 2012/2002 obsahuje ustanovenia, podľa ktorých možno fond mobilizovať.

               (4)

               Srbsko predložilo žiadosť o mobilizáciu fondu v súvislosti so záplavami.

               (5)

               Chorvátsko predložilo žiadosť o mobilizáciu fondu v súvislosti so záplavami.

               (6)

               Bulharsko predložilo žiadosť o mobilizáciu fondu v súvislosti so záplavami,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Fond solidarity Európskej únie s cieľom poskytnúť prostriedky vo výške 79 726 440 EUR vo viazaných rozpočtových prostriedkoch.
   V rámci všeobecného rozpočtu Európskej únie na rozpočtový rok 2015 sa mobilizuje Fond solidarity Európskej únie s cieľom poskytnúť prostriedky vo výške 79 726 440 EUR v platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 17. decembra 2014

            Za Európsky parlament

            predseda

         M. SCHULZ

            Za Radu

            predseda

         B. DELLA VEDOVA

      (1)  Ú. v. ES L 311, 14.11.2002, s. 3.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).